"પ્રિન્સ"-ઇટ્સ શો ટાઇમ- film reviews – | રાજુલનું મનોજગત
"પ્રિન્સ"-ઇટ્સ શો ટાઇમ- film reviews –
એપ્રિલ 11, 2010 at 1:52 પી એમ(pm) 2 comments
આઉટસ્ટેન્ડિંગ થ્રિલર રોમાંન્સ
"પ્રિન્સ " (વિવેક ઓબેરોય ) નામચીન ચોર છે જેની પાસે કોઇ પણ સમસ્યાને હલ કરવાની એક સ્ટાઇલ છે . શહેરની સૌથી મોટી ધાડ બાદ અફડા-તફદીમાં ગોળીબાર દરમ્યાન ઘવાય છે અને તેની યાદદાસ્ત ગુમાવી બેસે છે. પોતાની ઓળખ મેળવવાના પ્રયત્નમા એને એટલી જાણ થાય છે કે તેનુ નામ પ્રિન્સ છે અને તે કોઇ સારંગ માટે કામ કરી રહ્યો છે અને માયા નામની માયામાં લપેટાયેલો છે. (દેવાનંદની જ્વેલથીફ યાદ આવે છે?) પ્રિન્સ માત્ર શહેર જ નહીં પણ દેશની પણ મોસ્ટ વોન્ટેડ વ્યક્તિ છે જેની પાછળ ઇન્ડીયાની સીક્રેટ સર્વીસ , સીબીઆઇ જ નહીં પણ દુનિયાભરના ક્રીમીનલ્સ પણ લાગેલા છે. પ્રિન્સ માટે એક જ ઉપાય છે એની સ્વયંસ્ફુરણાથી પોતાની જાતને- માનવ જાત ના ભવિષ્યને બચાવાનો . જીવનના ગણ્યા ગાંઠ્યા દિવસોમાં પ્રિન્સ આ જાળમાંથી ગુંચ ઉકેલી શકશે ?
એનો જવાબ છે કુમાર તોરાનીની કૂકી ગલાટી દિગદર્શીત વિવેક ઓબેરોય અભિનિત એક્શન થ્રીલર રોમાંસ ફિલ્મ " પ્રિન્સ".
યસ "પ્રિન્સ" ફિલ્મમાં મારધાડની સાથે જેમ્સ બોન્ડની ફિલ્મોમાં હોય તેવી વિઝ્યુલ ઈફેક્ટ ,થ્રીલના ચમકારા છે તો લલનાઓ સાથે ફ્લર્ટ પણ છે.પ્રિન્સ " ફિલ્મથી વિવેક ઓબેરોયની એક નવી ઈમેજ એક નવી ઓળખ ચોક્કસ ઉભી થાય છે. પણ સાથે સાથે "પ્રિન્સ" ફિલ્મ જેટલી વિવેક ઓબેરોયની છે એથી વધારે સિનેમેટોગ્રાફર વિષ્નુ રાવ અને એલન અમીનની એક્શનની પણ છે .
માયા નામ સાથે સંકળયેલ નંદનાસેનની આ ઇમેજ તો નથી જ. તો એ જ માયા નામધારી અરૂણા કે નીરુ સીંઘની ઇમેજ પણ અભિનય કરતા અંગ પ્રદર્શનની વધુ નજીક લાગે છે.
હોલીવૂડની મારધાડ -એક્શન ફિલ્મ જોવાનો જેને શોખ છે તેવા પ્રેક્ષકોની રસવ્રુત્તિ જળવાઇ રહે તેવા એક્શન- સ્ટંટ , વિઝ્યુલ ઈફેક્ટની ફિલ્મ છે. હા ! સાથે એ પણ ખરુ કે પછી હોલીવુડની ફિલ્મોની જેમ આટલા ગીતો નો પણ મોહ પણ જતો જ કરવો રહ્યો તો એની સાચી ઇફેક્ટ માણી શકાય.